alexandrainst/scandi-wiki huggingface dataset:
Schule Schloss Salem

Schule Schloss Salem er en internatskole i det tidligere riksabbediet Salem (slottet Salem) i kommunen Salem ved Bodensee i det sydlige Tyskland. Det er en av Tysklands mest prestisjefulle privatskoler, og mange adelige sender sine barn hit.

Privatskolen ble etablert i 1920 og har fra begynnelsen tatt opp både gutter og piker. Skolen ble grunnlagt av prins Maximilian av Baden og den berømte reformpedagogen Kurt Hahn, som utarbeidet mange av skolens pedagogiske prinsipper. Hahn som var av jødisk herkomst, måtte i 1933 emigrere til Skottland, hvor han grunnla internatskolen Gordonstoun.

Schule Schloss Salem er inndelt i en grunnskole som holder til på Burg Hohenfels, en middelskole som holder til på Schloss Salem, og et gymnasium som holder til på Schloss Spetzgart og en ny campus kalt Härlen. Den meget internasjonale skolen tilbyr både tysk Abitur og International Baccalaureate. Skolen legger vekt på at oppdragelse og undervisning, liv og læring, skal utgjøre en enhet, både sosialt, akademisk og musisk-kreativt, og gir sine elever en fremragende utdannelse både på det faglige og sosiale nivå. 

Skolen har tilsammen 670 elever, derav 60 gjester. Omkring 60 % er gutter og 40 % er piker. Omtrent en tredjedel av elevene mottar helt eller delvis stipend, for at skolen skal kunne rekruttere de beste elevene.

Berømte tidligere elever ved Schule Schloss Salem 
 Philip, hertug av Edinburgh (f. 1921)
 Golo Mann (1909–1994), historiker og forfatter, sønn av Thomas Mann
 Elisabeth Noelle-Neumann (f. 1916), grunnlegger av Institut für Demoskopie Allensbach
 Oliver Hassencamp (1921–1988), forfatter 
 Christian Kracht (f. 1966), forfatter 
 Sofia av Hellas (f. 1938), dronning av Spania
 Ferdinand von Bismarck (f. 1930), fyrste av Bismarck
 Patrice Bart-Williams (f. 1979), reggaesanger
 Walter Sittler (f. 1952), skuespiller 
 Grev Berthold Maria Schenk von Stauffenberg (f. 1934), generalmajor, eldste sønn av Claus von Stauffenberg
 Gabriele Thyssen (f. 1963), senere gift prinsesse av Leiningen og i annet ekteskap Begum Aga Khan, gift med Aga Khan IV

Prins Philip sendte sin sønn prins Charles på skolens skotske avlegger Gordonstoun.

Referanser

Eksterne lenker 

 Internettside

Skoler i Tyskland
Privatskoler
Internatskoler
Utdanning i Baden-Württemberg
Utdanningsinstitusjoner etablert i 1920
1920 i Tyskland
Holy Toy

Holy Toy er en norsk rockegruppe som var aktiv i perioden 1982–1990, og er atter aktive igjen fra 2011. Bandets leder er polskfødte Andrej Nebb. Bortsett fra Nebb (vokal, bass, keyboards) er Lars Pedersen (trommer, keyboards, gitar) det eneste øvrige tilnærmelsvis faste medlemmet (han medvirker på utgivelser markert med +). Samtidsmusikeren Rolf Wallins trompet har også vært å høre i to perioder; han medvirker på Warszawa og Dummy Cruise Missile.

Gruppen har opptrådt på TV flere ganger, og NRK radio overførte to konserter. Duoen Nebb/Pedersen opptrådte også i filmen X.

Originalbesetningen kom sammen igjen i 2011.

Diskografi
 Perfect Day (4 spors 12", 1982)+
 Soldier Toy/Lada Vada (12", 1982)
 Warszawa (LP, 1982. Norsk utgave med innercover, engelsk utgave med vedlagt avis. CD-gjenutgivelse 1989. CD remaster 2009 inkluderer bonusspor fra samtidige EP-er)
 Meeting II/Down in Japan (12", 1983)+
 Panzer and Rabbits (LP, 1984. Normal utgave med innercover, spesialmix med klistremerke ("Special version") uten innercover i et begrenset opplag av 300 eksemplarer. CD-utgaven fra 1990 bruker spesialmixversjonen. CD remaster 2009)+
 Czemu Nie W Chórze?/Why Not in Choir? (LP, 1985. Med innercover, en del eksemplarer også med vedleggsark. CD remaster 2009)+
 HOAX (video, 1986)+
 FJØSE (7" med fem låter, 1987. Kom i 12"-cover som var fylt med en smergelskive, så få spillbare eksemplarer finnes i dag. Bandnavn og låttitler er ikke oppgitt noe sted på platen. Gjenutgivelsen fra 1990 kom som vanlig 12" og har låttitler på etikettene, men ikke bandnavn)+
 Pakt of Fact (LP, 1987. En låt til felles med FJØSE)+
 Mickey Mouse (7", 1989)
 Dummy Cruise Missile Wanted for Artistic Purposes. Phone 47 2 20 64 89 (LP og CD, 1989, inkluderer singlene Mickey Mouse og Ciupacecka, men ikke B-sidene)
 Ciupacecka (7", 1989)
 Yes and No (LP, 1989)
 Dokument (samle-CD, 1994, polsk utgivelse)+
 Psychic Overdrive (LP+CD i ett, februar 2013, den polske CD-utgaven har tittelen Psycho Overdrive)+
 Mental Castration (CD, 2014)+

Kilder 
Rockipedia: Holy Toy  Besøkt 12. april 2015
Groove.no: Holy Toy Besøkt 12. april 2015

Holy Toy
Gordonstoun

British Salem School i Gordonstoun er en privat internatskole i Skottland. Den ble etablert som avlegger av Schule Schloss Salem i 1934 av den tyske reformpedagogen Kurt Hahn, som hadde måttet flykte fra Tyskland. Skolen bygger på tysk pedagogikk, og legger vekt på disiplin og fysisk fostring gjennom sunne utendørsaktiviteter som seiling og turer i skog og mark.

Denne skolen er i likhet med Schule Schloss Salem internasjonal, og det går både engelske elever og elever fra Tyskland, Østerrike, Amerika og andre deler av verden der.

Gordonstoun ligger i byen Elgin i Moray i en bygning fra det 17. århundre. Skolen er en av de mest prestisjefulle i Storbritannia. Prins Philip, som selv gikk på Schule Schloss Salem i Tyskland, sendte sin sønn, prins Charles, på Gordonstoun. Også andre medlemmer av den britiske kongefamilien (blant andre prinsene Edward og Andrew) har gått på skolen. Det samme har bl.a. kronprins Aleksandar Karađorđević av Serbia, Christina Rau (senere gift med den tyske presidenten Johannes Rau) og mange adelige.

Eksterne lenker
 https://web.archive.org/web/20060111061908/http://www.gordonstoun.org.uk/grdnstn/stoun.htm

Skoler i Storbritannia
Privatskoler
Internatskoler
Etableringer i 1934
Matteo Anesi

Matteo Anesi (født 16. august 1984 i Baselga di Pinè) er en italiensk skøyteløper.

I 2005 vant Anesi, sammen med Enrico Fabris og Ippolito Sanfratello sølv på lagtempo under VM enkeltdistanser.

Under OL 2006 i Torino ble lagtempo på skøyter arrangert for første gang. Matteo Anesi deltok på det italienske laget som overraskende slo Canada i finalen, slik at Italia kunne feire historiens første OL-gull på skøyter. De øvrige løperne på gullaget var Enrico Fabris, Ippolito Sanfratello og Stefano Donagrandi.

Personlige rekorder

Referanser

Eksterne lenker 
 
 
  Matteo Anesi på SpeedskatingResults.com
  Matteo Anesi på Jakub Majerski's Speedskating database (Adelskalender distanser og sammenlagt)
  Matteo Anesi på www.isu.html.infostradasports.com
 
 
Bilder
  Bilder av Matteo Anesi på SpeedSkatingPhotos.info/DesgPhoto.com

Italienske skøyteløpere
Olympiske mestere for Italia
Olympiske mestere i hurtigløp på skøyter
Medaljevinnere under Vinter-OL 2006
Deltakere for Italia under Vinter-OL 2006
Skøyteløpere under Vinter-OL 2006
Deltakere for Italia under Vinter-OL 2010
Skøyteløpere under Vinter-OL 2010
Deltakere for Italia under Vinter-OL 2014
Skøyteløpere under Vinter-OL 2014
Deltakere for Italia i enkeltdistanse-VM på skøyter
Artikler i skøytesportprosjektet
Personer fra Trento
Albert Abraham Michelson

Albert Abraham Michelson (født 19. desember 1852, død 9. mai 1931) var en amerikansk fysiker født i daværende Strelno i Preussen (nå Strzelno i Polen)

Han ble tildelt Nobelprisen i fysikk i 1907 for sine optiske presisjonsinstrumenter og de spektroskopiske og metrologiske undersøkelsene som han utførte med disse.

Han er spesielt berømt for Michelsen-Morleys eksperiment, publisert sammen med Edward Morley i 1887.

Priser (utvalg) 
 1923 – Royal Astronomical Societys gullmedalje
 1907 – Copleymedaljen
 1907 – Nobelprisen i fysikk

Referanser

Eksterne lenker 
 

Fysikere fra USA
Nobelprisvinnere (fysikk)
Personer fra Mogilno fylke
Personer fra Calaveras County i California
Personer fra Storey County i Nevada
Personer fra San Francisco
Medlemmer av Royal Society
Mottakere av Copleymedaljen
Mottakere av Royal Astronomical Societys gullmedalje
PearlyCatz

PearlyCatz er et band fra Oslo som spiller det de selv beskriver som «hallingpønk». 

Bandet består av Tove Troll (vokal/gitar), Pörly Cat (gitar/vokal), Küla (trommer), Bjödd'n (munnharpe) og Raggen (bass). Bandmedlemmene har mange års fartstid fra Oslos rockescene gjennom ulike band som blant andre Valentourettes, Meduza, Bøygard og Bøyen Beng. PearlyCatz deltok på hyllestskiva til Joachim Nielsen, Det beste til meg og mine venner, og fikk skryt for sin versjon av «Hvor er du nå», eller «Kor e du no» som det heter på bandets egen dialekt. PearlyCatz har per 2011 gitt ut en CD og fem singler/EP-er.

Diskografi 
 Kjærleik på Halling (EP) (2011)
 Te fjells (EP) (2009)
 Hallingpünk (CD) (2008)
 Harald (CD-singel) (2007)
 No ell alder (EP) (2006)
 Svolten & tyst (CD-singel) (2006)
 Hvor er du nå – fra Det beste til meg og mine venner – en hyllest til Joachim Nielsen" (2XCD) (2005)

Eksterne lenker 
 Hjemmeside
 Facebook
 MySpace
 YouTube
 NRK

Norske punkband
Paul McGinley

Paul McGinley (født 16. desember 1966) er en irsk profesjonell golfspiller på Europatouren. Han er kanskje mest kjent for å ha satt den vinnende putten for det europeiske laget i Ryder Cup i 2002. Etter å ha vært visekaptein i 2010 og 2012, er han utnevnt til kaptein for Europas Ryder Cup-lag i 2014.

McGinley er født i Dublin og ble profesjonell i 1991. Han har vunnet fire turneringer på Europatouren. I 2005 ble han nummer 3 på tourens Order of Merit.

Meritter

Seire på Europatouren 
 2005: Volvo Masters
 2001: The Celtic Manor Resort Wales Open
 1997: Oki Pro-Am
 1996: Hohe Brucke Open

Lagturneringer 
 Ryder Cup: 2002, 2004, 2006.

Eksterne lenker 
 
 
 Profil på europeantor.com

Irske golfspillere
Personer fra Dublin
Fødsler i 1966
Karl Ferdinand Braun

Karl Ferdinand Braun (født 6. juni 1850 i Fulda, Hessen-Kassel, død 20. april 1918 i Brooklyn, New York) var en tysk fysiker.

Han ble tildelt Nobelprisen i fysikk sammen med Guglielmo Marconi i 1909 for sine bidrag til å utvikle den trådløse telegrafen.

Referanser

Eksterne lenker 
 

Tyske fysikere
Tyske nobelprisvinnere
Nobelprisvinnere (fysikk)
Alumni fra Humboldt-Universität zu Berlin
Personer fra Fulda
Fødsler i 1850
Dødsfall i 1918
Webjørn S. Espeland

Webjørn Svendsen Espeland (født 31. mai 1979 i Bø i Telemark) er en norsk journalist, radiostemme, forfatter og dokumentarskaper. Han er kjent som blant annet programleder for Reiseradioen, Lørdagsbarnetimen og Sånn er livet. Han har også vært reporter for NRK i Beirut og Berlin, samt skøytekommentator for NRK TV.  

Espeland debuterte i radiosammenheng med underholdningsprogrammet Gladlaksen på Radio Midt-Telemark i 1991, etter å ha blitt lokal kjendis ved å vinne spørreprogrammet 5PÅ! i Telemark. To år senere hadde han stor suksess med spørreprogrammet Erru stam hell?, hvor bønder ble utfordra i kunnskapsquiz.  

I 2006 fant Espeland bevis for at trondheimsfiskeren Hans Peter Wiggen var ansiktet bak reklame-ikonet Tiedemanns fisker.   

I 2020 fant han organiske spor av spekkhogger ved Keiko-røysa i Halsa, i en undersøkelse rundt ryktene om at kjendis-spekkhoggeren ved sin død var blitt slept på havet og senket.   

Espeland har produsert en rekke dokumentarer for web, radio og tv for NRK, samt tv-serien Utkant og flere radiokonsepter rundt juss og forbrukerrettigheter.

Bibliografi 
 2011: Aldrin Akrobat blir astronaut (barnebok), Cappelen Damm
 2011: Sånn ca. alt om sex og kjærlighet, Aschehoug
 2015: 33 utrolige nordmenn, Aschehoug  – med Ken Wasenius-Nilsen og Sven Bisgaard Sundet, gjenutgitt på Bertmark
 2018: Kongen av gutterommet, Aschehoug – med Dennis Vareide

 2019: Klubben først – United fra Ferguson til Solskjær, Bertmark –  med Ken Wasenius-Nilsen

Referanser

Eksterne lenker 
 Fant Tiedemanns fisker
 Tiedemanns fisker var fra Trondheim
 Midtpunkt i TV-serien Utkant
 Vigrid lever
 P3Dokumentar er nominert til Årets TV 2016

Programledere for NRK
Personer fra tidligere Bø kommune i Telemark
Personer fra Midt-Telemark kommune
Degree Confluence Project

Prosjektet Degree Confluence Project er et web-basert prosjekt som har som mål at folk skal besøke hvert punkt på jorden der en heltallig breddegrad krysser en heltallig lengdegrad, samt å legge ut fotografier av hvert sted. Stedet bestemmes nøyaktig med GPS-mottakere.

Det totale antall krysningspunkter er 64 442, hvorav 21 541 er på land, 38 411 er på vann og 4 490 er i den arktiske isen.

Notes  
 Breddegrader fra og med 89° N til og med 89° S (179), multiplisert med 360° med lengdegrader (360) plus de to polene (2) = 179 × 360 + 2 = 64 442.

Se også 
 Geocaching

Eksterne lenker 
 Degree Confluence Project webside
 Degree Confluence Project webside (punkter i Norge)
 Itavisens artikkel om prosjektet

Friluftsliv
Navigasjon
Kartografi
Fotonettsteder
FA Youth Cup

The Football Association Youth Challenge Cup er en engelsk fotball-konkurranse drevet av Football Association for lag med spillere under 18 år. Den blir dominert av lagene til de profesjonelle lagene, hovedsakelig fra Premier League, men tiltrekker seg 300 deltagende lag fra hele landet.

Oversikt over finaler

Finalen blir spilt over to kamper. Sammenlagtresultatet er oppgitt i tabellen.

Vinnere

Lag som har vunnet FA Youth Cup & FA-cup i samme sesong
Bare fem klubber har vunnet "the FA-cup and FA Youth Cup 'double'".

 Arsenal (1971)
 Everton (1984)
 Coventry City (1987)
 Liverpool (2006)
 Chelsea (2010 og 2012)

Arsenal i 1971 og Chelsea i 2010 vant også serien på høyeste seniornivå samme år de vant FA-cup dobbel.
Coventry har bare vunnet FA Youth Cup 1 gang, men samme året var også det året deres eneste FA-cup-tittel så langt har kommet.

The Football Association
Fotballturneringer i England
Guarujá

Guarujá er en kommune og kystby i delstaten São Paulo i sørøstregionen av Brasil. Byen har mange strender og turisme er en viktig inntektskilde. I kommunen inngår også byen Vicente de Carvalho. Dow Chemical Company har en gjødselfabrikk i kommunen.

Referanser

Eksterne lenker 
 

Kommuner i São Paulo
Kommuner i Brasil etablert i 1893
3
Slaget ved Fredericia

Slaget ved Fredericia, også kalt Utfallet fra Fredericia, var et slag i treårskrigen (1848–1850). Det stod 6. juli 1849.

Blant de falne på dansk side var den norskfødte generalmajor Olaf Rye.

Fredericia
Slag under første slesvigske krig
Konflikter i 1849
1849 i Danmark
Oseltamivir

Oseltamivir er et legemiddel som brukes ved influensa.

Oseltamivir er et antiviralt middel som er utviklet av Gilead Sciences og markedsført under navnet Tamiflu av Hoffmann-La Roche (Roche). Det aktive molekylet er en neuraminidase-inhibitor. Ved å blokkere aktiviteten til enzymet neuraminidase,  hindrer oseltamivir nye viruspartikler i å bli sluppet ut fra infiserte celler. Oseltamivir vil altså ikke stoppe selve sykdommen, men det sinker spredningen av virus i kroppen. Det vil derved gi kroppens immunforsvar tid til å begynne bekjempelsen av infeksjonen før den overvelder systemet. Medisinen fungerer best dersom den gis umiddelbart etter smitte, slik at at viruset ikke får etablert seg i kroppen. Jo lengre ut i sykdomsforløpet pasienten har kommet, jo mindre effektiv vil oseltamivir være.

Bruken av tamiflu har vært omstridt, da produsenten Roche ikke har villet frigjøre alle forskningsdata om legemiddelet.

Referanser

Eksterne lenker
 
 Tamiflu i Felleskatalogen 
  Pasienthandboka - Er Tamiflu verd pengene?

 

Infeksjonshemmende legemidler
Nordhordland Veteranbåtlag

Nordhordland Veteranbåtlag (NHVL) er en forening på Ostereidet nord for Bergen. Laget eier, restaurerer og drifter dampskipet D/S «Oster» fra 1908.

Eksterne lenker 

 Nordhordland Veteranbåtlags hjemmeside

Norske rederier
Kultur i Bergen
Fartøyvernforeninger
Artikler i sjøfart-prosjektet
Max von Laue

Max von Laue (født 9. oktober 1879, død 24. april 1960) var en tysk fysiker. Han ble tildelt Nobelprisen i fysikk i 1914 for å ha oppdaget at røntgenstråler blir spredd av krystaller.

Laue ble i 1952 utnevnt til den tyske ordenen Pour le Mérite für Wissenschaften und Künste.

Referanser

Eksterne lenker 
 
 

 

Tyske fysikere
Professorer ved Humboldt-Universität zu Berlin
Nobelprisvinnere (fysikk)
Pour le Mérite
Personer fra Koblenz
William Henry Bragg

William Henry Bragg (født 2. juli 1862 i Wigton i Cumberland, død 10. mars 1942 i London) var en britisk fysiker.

Han ble tildelt Nobelprisen i fysikk sammen med sin sønn William Lawrence Bragg i 1915. De to fikk prisen for sitt arbeid med å analysere krystallstrukturer ved hjelp av røntgenstråling.

Priser (utvalg) 
 1936 – Faradaymedaljen
 1931 – Hughesmedaljen
 1930 – Copleymedaljen
 1915 – Nobelprisen i fysikk

Referanser

Eksterne lenker 

Britiske fysikere
Nobelprisvinnere (fysikk)
Britiske nobelprisvinnere
Presidenter i Royal Society
Mottakere av Copleymedaljen
Presidenter i Physical Society
Order of Merit
Personer fra distriktet Allerdale
Advokatbladet

Advokatbladet er et nyhets- og informasjonsmagasin som utgis ti ganger i året av Den Norske Advokatforening. Bladet redigeres i tråd med Redaktørplakaten og følger Vær Varsom-plakaten. Bladet retter seg mot Advokatforeningens medlemmer, domstolene, politikere, en del offentlige institusjoner og media. Opplag (2015) er 9550. Offisielle lesertall (Gallup) per november 2015 er 26 000. Ansvarlig redaktør er Nina Schmidt.

Se også
 Liste over norske tidsskrifter
 Den Norske Fagpresses Forening

Eksterne lenker
 

Norske fagblader
Robert Andrews Millikan

Robert Andrews Millikan (født 22. mars 1868, død 19. desember 1953) var en amerikansk fysiker.

Millikan ble utdannet i Maquoketa i Iowa, Oberlin College i Ohio, og ved Columbia University, der han tok doktorgrad i 1895. 

Han ble tildelt Nobelprisen i fysikk i 1923 for sine målinger av elektronets ladning og for sitt arbeide med fotoelektrisk effekt.

Priser (utvalg) 
 1923 – Nobelprisen i fysikk
 1923 – Hughesmedaljen

Referanser

Eksterne lenker 
 
 
 

Fysikere fra USA
Nobelprisvinnere fra USA
Nobelprisvinnere (fysikk)
Personer fra Whiteside County i Illinois
Mottakere av Edison-medaljen
Dødsfall i 1953
Glen of Imaal

Glen of Imaal er et dalføre i Wicklow Mountains som ligger i grevskapet Wicklow, sørøst i Irland. Grevskapet er en del av provinsen Leinster. Dalen er et populært utgangspunkt for fotturer til fjellet Lugnaquilla, det høyeste fjellet i Leinster. Området er blant annet kjent for sin vakre natur og for hunderasen irish glen of imaal terrier.

Republikken Irlands geografi
The Elder Scrolls II: Daggerfall

The Elder Scrolls II: Daggerfall er et rollespill til PC fra 1996. Spillet inngår i The Elder Scrolls-serien, som utvikles og utgis av Bethesda Softworks.

I likhet med andre Elder Scrolls-spill, foregår Daggerfall i spillverdenen «Tamriel». Det aktuelle arealet i Daggerfall har blitt anslått til å tilsvare det dobbelte av Storbritannia. Spilleren kan utforske 15 000 byer, landsbyer og underjordiske arealer. Det begrensede utvalget av bygninger brukt til å konstruere byer fikk dog flere til å klage på spillets ensformighet. Oppfølgeren, The Elder Scrolls III: Morrowind, svarte med en mindre, mer detaljert spillverden.

Spillet har avanserte systemer for å utforme trylleformler og liknende. Det er også muligheter for å kjøpe hus og hester, samt enorme mengder klær og utstyr. Man kan også forvandle karakteren sin til andre skapninger, for eksempel varulver eller vampyrer. Kampsystemet benytter musebevegelser for å avgjøre hvilken vei sverdet skal slå. Det politiske systemet i Daggerfall omfatter et stort nettverk av laug, ordener og religioner, alle med unike oppgaver og oppdrag som spilleren kan utføre. Ved å melde seg inn og bidra i disse gruppene, kan man forbedre sitt rykte i spillverdenen. De datastyrte karakterenes oppførsel vil deretter utvikle seg i henhold til det ryktet hovedfiguren har.

Daggerfall er også kjent for sine mange programfeil (eller bugs, derav kallenavnet Buggerfall). Som følge av disse feilene, var det i den opprinnelige versjonen umulig å fullføre spillet. Det ble lansert en rekke programfikser, selv om mange feil aldri ble rettet opp i. Tilhengere har i senere tid foreslått å omskape spillet for moderne plattformer.

Eksterne lenker 
 
 The UESP: Daggerfall
 Interkarma's Daggerfall Workshop
 King Svatopluk's Court
 The DF Code Project
 Elder Scrolls GL (tidligere Daggerfall GL)

The Elder Scrolls
DOS-spill
Videorollespill
Videospill utviklet av Bethesda Softworks
Videospill fra 1996
Videospill utviklet i USA
Klaus Kinski

Klaus Kinski (født Nikolaus Karl Günther Nakszynski 18. oktober 1926 i Zoppot, Pommern, død 23. november 1991) var en tysk skuespiller.

Han var sønn av apotekeren Bruno Nakszynski og sykepleiersken Susanne Lutze, datter av en luthersk prest fra Danzig. Familien flyttet til Berlin i 1930, hvor Klaus gikk på Prins-Heinrich-Gymnasium i Schöneberg.

Under annen verdenskrig tjenestegjorde han i den tyske hæren, men ble tidlig tatt som krigsfange av britene. Under krigsfangenskapet oppdaget han sitt skuespillertalent, og opptrådte for medfangene. Etter krigen reiste han til Vest-Tyskland, hvor han begynte å arbeide som skuespiller og endret navnet sitt til Klaus Kinski.

Klaus Kinski ble først kjent for sine monologer i byer som Berlin, München og Wien. I 1953 reiste han gjennom Tyskland og resiterte Arthur Rimbaud, François Villon, Friedrich Nietzsche, Kurt Tucholsky og Det nye testamente på små scener. Hans resitasjoner av verker av Johann Wolfgang von Goethe, Friedrich Schiller og Bertolt Brecht ble også utgitt på plate. Gjennom tyske Edgar Wallace-filmatiseringer ble han første gang kjent for et bredt publikum, og senere deltok han i en rekke tyske og utenlandske produksjoner, bl.a. mange filmer av Werner Herzog.

Han er far til Nastassja Kinski.

Filmografi i utvalg
 1955 : Ludwig II. – Glanz und Ende eines Königs
 1958 : Først elske – siden dø
 1965 : For en neve dollar mer
 1965 : Doctor Zhivago
 1967 : Sam Coopers gull
 1967 : Gringo Desperados
 1969 : The Great Silence
 1970 : Det nakne valg
 1972 : Jakten på El Dorado
 1973 : The Fighting Fist of Shanghai Joe
 1976 : Mitt navn er fortsatt Nobody
 1977 : Operasjon Thunderbolt
 1979 : Nosferatu – Nattens vampyr
 1981 : Kompis, kompis
 1981 : Svart mamba
 1984 : Piken med trommestikkene

Referanser

Eksterne lenker 
 
 
 http://www.goethe.de/ne/hel/depkins.htm
 https://web.archive.org/web/20060129091707/http://www.hatii.arts.gla.ac.uk/MultimediaStudentProjects/00-01/0009135b/fruits/html/Kinski/kinski-bio.htm
 https://web.archive.org/web/20060217153235/http://www.walther-nienburg.de/Kinski/Post/katovsky.html

Tyske skuespillere
Personer fra Sopot
Paris, Texas

Paris, Texas er en engelskspråklig tysk-fransk dramafilm fra 1984 regissert av Wim Wenders. 

Den vant Gullpalmen ved filmfestivalen i Cannes.

Den ble meget godt mottatt av anmelderne og har så mye som 100% på Rotten Tomatoes. Den ble også meget godt mottatt av de norske anmelderne. Blant annet så gav Dagbladet og Aftenposten den terningkast seks, mens Dagsavisen gav fem.

Handling 
Harry Dean Stanton spiller «Travis», en mann som har vært forsvunnet i fire år. Han blir funnet av broren (spilt av Dean Stockwell) i Syd-Texas, og er stum og lider tilsynelatende av hukommelsestap. Senere forsøker han å få skikk på livet sitt igjen og forstå hva som skjedde mellom ham og kona «Jane» (Nastassja Kinski) og sønnen.

Musikken 
Musikken er komponert av Ry Cooder. Den spesielle klagende og ensomme lyden av steelgitaren gir en stemning som gjør at man ikke kan forestille seg filmen uten musikken eller musikken uten filmen. 

Musikken er blant de mest kjente filmmusikk albumene.

Skuespillere 
 Harry Dean Stanton som Travis Henderson
 Sam Berry som bensinstasjon-ansatt.
 Bernhard Wicki som doktor Ulmer.
 Dean Stockwell som Walt Henderson.
 Aurore Clément som Anne Henderson.

Referanser

Eksterne lenker 
 
 

Filmer fra 1984
Tyske dramafilmer
Franske dramafilmer
Gullpalmen-vinnere
Engelskspråklige filmer
Road movies
Filmer lagt til Houston
Filmer lagt til Texas